|  |  |
| --- | --- |
| Parlament Ewropew  2019-2024 | EP logo RGB_Mute |

Dokument ta' sessjoni

<NoDocSe>A9‑0182/2022</NoDocSe>

<Date>{21/06/2022}21.6.2022</Date>

<RefProcLect>\*\*\*I</RefProcLect>

<TitreType>RAPPORT</TitreType>

<Titre>dwar il-proposta għal regolament tal-Parlament Ewropew u tal-Kunsill li jemenda u jikkoreġi r-Regolament (UE) Nru 508/2014 fir-rigward ta' miżuri speċifiċi sabiex jittaffew il-konsegwenzi tal-aggressjoni militari tar-Russja kontra l-Ukrajna fuq l-attivitajiet tas-sajd u biex jiġu mitigati l-effetti tat-tfixkil fis-suq ikkawżat minn dik l-aggressjoni militari fuq il-katina tal-provvista ta' prodotti tas-sajd u tal-akkwakultura</Titre>

<DocRef>(COM(2022)0179 – C9‑0149/2022 – 2022/0118(COD))</DocRef>

<Commission>{PECH}Kumitat għas-Sajd</Commission>

Rapporteur: <Depute>Nuno Melo</Depute>

PR\_COD\_1amCom

|  |
| --- |
| Tifsira tas-simboli użati |
| \* Proċedura ta' konsultazzjoni  \*\*\* Proċedura ta' approvazzjoni  \*\*\*I Proċedura leġiżlattiva ordinarja (l-ewwel qari)  \*\*\*II Proċedura leġiżlattiva ordinarja (it-tieni qari)  \*\*\*III Proċedura leġiżlattiva ordinarja (it-tielet qari)  (It-tip ta' proċedura jiddependi mill-bażi ġuridika proposta mill-abbozz ta' att.) |

|  |
| --- |
| Emendi għal abbozz ta' att |
| **Emendi tal-Parlament f'żewġ kolonni**  It-tħassir huwa indikat permezz tat-tipa ***korsiva u grassa*** fil-kolonna tax-xellug. Is-sostituzzjoni hija indikata permezz tat-tipa ***korsiva u grassa*** fiż-żewġ kolonni. It-test ġdid huwa indikat permezz tat-tipa ***korsiva u grassa*** fil-kolonna tal-lemin.  L-ewwel u t-tieni linji tal-intestatura ta' kull emenda jidentifikaw il-parti tat-test ikkonċernata fl-abbozz ta' att inkwistjoni. Meta emenda tirrigwarda att eżistenti, li l-abbozz ta' att ikollu l-ħsieb li jemenda, l-intestatura jkun fiha wkoll it-tielet u r-raba' linji li jidentifikaw rispettivament l-att eżistenti u d-dispożizzjoni kkonċernata f'dak l-att.  **Emendi tal-Parlament li jieħdu l-forma ta' test konsolidat**  Il-partijiet ġodda tat-test huma indikati permezz tat-tipa ***korsiva u grassa.*** Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa ***korsiva u grassa*** t-test il-ġdid u billi jitħassar jew jiġi ingassat it-test sostitwit.  Bħala eċċezzjoni, it-tibdil ta' natura strettament teknika magħmul mis-servizzi fil-preparazzjoni tat-test finali mhuwiex indikat. |

WERREJ

Paġna

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW 5

NOTA SPJEGATTIVA 11

PROĊEDURA TAL-KUMITAT RESPONSABBLI 14

VOTAZZJONI FINALI B'SEJĦA TAL-ISMIJIET FIL-KUMITAT RESPONSABBLI 15

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal regolament tal-Parlament Ewropew u tal-Kunsill li jemenda u jikkoreġi r-Regolament (UE) Nru 508/2014 fir-rigward ta' miżuri speċifiċi sabiex jittaffew il-konsegwenzi tal-aggressjoni militari tar-Russja kontra l-Ukrajna fuq l-attivitajiet tas-sajd u biex jiġu mitigati l-effetti tat-tfixkil fis-suq ikkawżat minn dik l-aggressjoni militari fuq il-katina tal-provvista ta' prodotti tas-sajd u tal-akkwakultura

(COM(2022)0179 – C9‑0149/2022 – 2022/0118(COD))

(Proċedura leġiżlattiva ordinarja: l-ewwel qari)

*Il-Parlament Ewropew*,

– wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2022)0179),

– wara li kkunsidra l-Artikolu 294(2) u l-Artikolu 43(2) u 175 tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0149/2022),

– wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,

– wara li kkunsidra l-Artikolu 59 tar-Regoli ta' Proċedura tiegħu,

– wara li kkunsidra r-rapport tal-Kumitat għas-Sajd (A9-0182/2022),

1. Jadotta l-pożizzjoni fl-ewwel qari li tidher hawn taħt;

2. Jitlob lill-Kummissjoni terġa' tirreferi l-kwistjoni lill-Parlament jekk tibdel il-proposta tagħha, temendaha b'mod sostanzjali jew ikollha l-ħsieb li temendaha b'mod sostanzjali;

3. Jagħti struzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda <NumAm>1</NumAm>

<DocAmend>Proposta għal regolament</DocAmend>

<Article>Premessa 2</Article>

|  |  |
| --- | --- |
|  | |
| Test propost mill-Kummissjoni | Emenda |
| (2) Għaldaqstant, jenħtieġ li jkun possibbli għall-Fond Ewropew għall-Affarijiet Marittimi u s-Sajd (FEMS) stabbilit bir-Regolament (UE) Nru 508/2014 tal-Parlament Ewropew u tal-Kunsill3 li jappoġġa miżuri speċifiċi sabiex jiġu mitigati l-effetti tat-tfixkil fis-suq ikkawżat mill-aggressjoni militari tar-Russja kontra l-Ukrajna fuq il-katina tal-provvista ta' prodotti tas-sajd u tal-akkwakultura. Jenħtieġ li dawk il-miżuri jinkludu kumpens finanzjarju lill-organizzazzjonijiet tal-produtturi rikonoxxuti u lill-assoċjazzjonijiet ta' organizzazzjonijiet tal-produtturi li jaħżnu prodotti tas-sajd jew tal-akkwakultura f'konformità mal-Artikoli 30 u 31 tar-Regolament (UE) Nru 1379/2013 tal-Parlament Ewropew u tal-Kunsill4, u kumpens finanzjarju lill-operaturi tas-settur tas-sajd u tal-akkwakultura għad-dħul mitluf tagħhom, u għall-kostijiet addizzjonali li ġarrbu minħabba t-tfixkil fis-suq ikkawżat mill-aggressjoni militari tar-Russja kontra l-Ukrajna u l-effetti tagħha fuq il-katina tal-provvista tal-prodotti tas-sajd u tal-akkwakultura. Jenħtieġ li n-nefqa għall-operazzjonijiet appoġġati skont dawk il-miżuri tkun eliġibbli mill-24 ta' Frar 2022, li hija d-data tal-bidu tal-aggressjoni militari tar-Russja kontra l-Ukrajna. | (2) Għaldaqstant, jenħtieġ li jkun possibbli għall-Fond Ewropew għall-Affarijiet Marittimi u s-Sajd (FEMS) stabbilit bir-Regolament (UE) Nru 508/2014 tal-Parlament Ewropew u tal-Kunsill3 li jappoġġa miżuri speċifiċi sabiex jiġu mitigati l-effetti tat-tfixkil fis-suq ikkawżat mill-aggressjoni militari tar-Russja kontra l-Ukrajna fuq il-katina tal-provvista ta' prodotti tas-sajd u tal-akkwakultura. Jenħtieġ li dawk il-miżuri jinkludu kumpens finanzjarju lill-organizzazzjonijiet tal-produtturi rikonoxxuti u lill-assoċjazzjonijiet ta' organizzazzjonijiet tal-produtturi li jaħżnu prodotti tas-sajd jew tal-akkwakultura f'konformità mal-Artikoli 30 u 31 tar-Regolament (UE) Nru 1379/2013 tal-Parlament Ewropew u tal-Kunsill4, u kumpens finanzjarju lill-operaturi tas-settur tas-sajd u tal-akkwakultura***, inkluż is-settur tal-ipproċessar,*** għad-dħul mitluf tagħhom, u għall-kostijiet addizzjonali li ġarrbu minħabba t-tfixkil fis-suq ikkawżat mill-aggressjoni militari tar-Russja kontra l-Ukrajna u l-effetti tagħha fuq il-katina tal-provvista tal-prodotti tas-sajd u tal-akkwakultura. Jenħtieġ li n-nefqa għall-operazzjonijiet appoġġati skont dawk il-miżuri tkun eliġibbli mill-24 ta' Frar 2022, li hija d-data tal-bidu tal-aggressjoni militari tar-Russja kontra l-Ukrajna. |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |
| 3 Ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, p. 1). | 3 Ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, p. 1). |
| 4 Ir-Regolament (UE) Nru 1379/2013 tal-Parlament Ewropew u tal-Kunsill tal-11 ta' Diċembru 2013 dwar l-organizzazzjoni komuni tas-swieq fil-prodotti tas-sajd u tal-akkwakultura, li jemenda r-Regolamenti tal-Kunsill (KE) Nru 1184/2006 u (KE) Nru 1224/2009 u li jħassar ir-Regolament tal-Kunsill (KE) Nru 104/2000 (ĠU L 354, 28.12.2013, p. 1). | 4 Ir-Regolament (UE) Nru 1379/2013 tal-Parlament Ewropew u tal-Kunsill tal-11 ta' Diċembru 2013 dwar l-organizzazzjoni komuni tas-swieq fil-prodotti tas-sajd u tal-akkwakultura, li jemenda r-Regolamenti tal-Kunsill (KE) Nru 1184/2006 u (KE) Nru 1224/2009 u li jħassar ir-Regolament tal-Kunsill (KE) Nru 104/2000 (ĠU L 354, 28.12.2013, p. 1). |

<TitreJust>Ġustifikazzjoni</TitreJust>

Il-FEMS għandu jippermetti bidliet fil-programmi operazzjonali relatati mal-appoġġ stabbilit fl-Artikolu 48. Bosta operaturi tal-akkwakultura ppreżentaw "pjanijiet ta' investiment produttivi" għall-approvazzjoni (qabel l-invażjoni) u matul il-proċess ta' implimentazzjoni, u minħabba l-gwerra, ġarrbu spejjeż addizzjonali (bejn 15 %-40 %). Bosta operaturi qegħdin jitħabtu biex jikkompletaw l-investimenti produttivi approvati, li ser iwassal għal tnaqqis fl-implimentazzjoni tal-fondi tal-FEMS.

</Amend>

<Amend>Emenda <NumAm>2</NumAm>

<DocAmend>Proposta għal regolament</DocAmend>

<Article>Premessa 3</Article>

|  |  |
| --- | --- |
|  | |
| Test propost mill-Kummissjoni | Emenda |
| (3) Jenħtieġ ukoll li jkun possibbli li l-FEMS jappoġġa kumpens finanzjarju għall-waqfien temporanju mill-attivitajiet tas-sajd meta l-aggressjoni militari tar-Russja kontra l-Ukrajna tipperikola s-sigurtà tal-attivitajiet tas-sajd. Jenħtieġ li dan il-waqfien temporanju jseħħ mill-24 ta' Frar 2022, li hija d-data tal-bidu tal-aggressjoni militari tar-Russja kontra l-Ukrajna. | (3) Jenħtieġ ukoll li jkun possibbli li l-FEMS jappoġġa kumpens finanzjarju għall-waqfien temporanju mill-attivitajiet tas-sajd meta l-aggressjoni militari tar-Russja kontra l-Ukrajna tipperikola s-sigurtà tal-attivitajiet tas-sajd ***jew meta l-impatt tagħha jimpedixxi l-vijabbiltà ekonomika tal-operazzjonijiet tas-sajd***. Jenħtieġ li dan il-waqfien temporanju jseħħ mill-24 ta' Frar 2022, li hija d-data tal-bidu tal-aggressjoni militari tar-Russja kontra l-Ukrajna. |

</Amend>

<Amend>Emenda <NumAm>3</NumAm>

<DocAmend>Proposta għal regolament</DocAmend>

<Article>Premessa 4</Article>

|  |  |
| --- | --- |
|  | |
| Test propost mill-Kummissjoni | Emenda |
| (4) ***Minħabba l-konsegwenzi soċjoekonomiċi sinifikanti tat-tfixkil fis-suq ikkawżat mill-aggressjoni militari tar-Russja kontra l-Ukrajna fuq il-katina tal-provvista tal-prodotti tas-sajd u tal-akkwakultura, jenħtieġ*** li jkun possibbli li ***jiġi appoġġat il‐waqfien temporanju mill-attivitajiet tas-sajd ikkawżat mill-aggressjoni militari tar-Russja kontra l-Ukrajna*** b'rata massima ta' kofinanzjament ta' 75 % tan-nefqa pubblika eliġibbli. | (4) ***Jenħtieġ*** li jkun possibbli li ***jiġu appoġġjati dawk iż-żewġ miżuri*** b'rata massima ta' kofinanzjament ta' 75 % tan-nefqa pubblika eliġibbli. |

</Amend>

<Amend>Emenda <NumAm>4</NumAm>

<DocAmend>Proposta għal regolament</DocAmend>

<Article>Premessa 8a (ġdida)</Article>

|  |  |
| --- | --- |
|  | |
| Test propost mill-Kummissjoni | Emenda |
|  | ***(8a) Minħabba li l-għan ta' dan ir-Regolament, jiġifieri biex jittaffa l-impatt tal-aggressjoni militari tar-Russja kontra l-Ukrajna fuq is-settur tas-sajd u tal-akkwakultura, ma jistax jinkiseb b'mod suffiċjenti mill-Istati Membri iżda pjuttost jista', minħabba l-iskala u l-effetti tal-azzjoni proposta, jinkiseb aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju ta' sussidjarjetà kif stabbilit fl-Artikolu 5 tat-Trattat dwar l-Unjoni Ewropea ("TUE"). F'konformità mal-prinċipju ta' proporzjonalità, kif stabbilit fl-istess Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-objettiv.*** |

</Amend>

<Amend>Emenda <NumAm>5</NumAm>

<DocAmend>Proposta għal regolament</DocAmend>

<Article>Artikolu 1 – paragrafu 2 – punt 3</Article>

<DocAmend2>Ir-Regolament (UE) Nru 508/2014</DocAmend2>

<Article2>Artikolu 33 – paragrafu 1 – punt d</Article2>

|  |  |
| --- | --- |
|  | |
| Test propost mill-Kummissjoni | Emenda |
| (d) meta l-waqfien temporanju mill-attivitajiet tas-sajd iseħħ bejn l-1 ta' Frar u l-31 ta' Diċembru 2020 bħala konsegwenza tat-tifqigħa tal-COVID-19, inkluż għal bastimenti li joperaw skont ftehim ta' sħubija dwar is-sajd sostenibbli, jew iseħħ mill-24 ta' Frar 2022 bħala konsegwenza tal-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd. | (d) meta l-waqfien temporanju mill-attivitajiet tas-sajd iseħħ bejn l-1 ta' Frar u l-31 ta' Diċembru 2020 bħala konsegwenza tat-tifqigħa tal-COVID-19, inkluż għal bastimenti li joperaw skont ftehim ta' sħubija dwar is-sajd sostenibbli, jew iseħħ mill-24 ta' Frar 2022 bħala konsegwenza tal-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd ***jew timpedixxi l-vijabbiltà ekonomika tal-operazzjonijiet tas-sajd***. |

</Amend>

<Amend>Emenda <NumAm>6</NumAm>

<DocAmend>Proposta għal regolament</DocAmend>

<Article>Artikolu 1 – paragrafu 1 – punt 4 – parti introduttorja</Article>

<DocAmend2>Ir-Regolament (UE) Nru 508/2014</DocAmend2>

<Article2>Artikolu 33 – paragrafu 1 – punt d – subparagrafu 2</Article2>

|  |  |
| --- | --- |
|  | |
| Test propost mill-Kummissjoni | Emenda |
| **4. *Fl-Artikolu 33(1), it-tieni subparagrafu tal-punt (d) jinbidel b'dan li ġej:*** | ***imħassar*** |

</Amend>

<Amend>Emenda <NumAm>7</NumAm>

<DocAmend>Proposta għal regolament</DocAmend>

<Article>Artikolu 1 – paragrafu 1 – punt 4</Article>

<DocAmend2>Ir-Regolament (UE) Nru 508/2014</DocAmend2>

<Article2>Artikolu 33 – paragrafu 1 – punt d – subparagrafu 2</Article2>

|  |  |
| --- | --- |
|  | |
| Test propost mill-Kummissjoni | Emenda |
| F'konformità mat-tieni subparagrafu tal-Artikolu 65(9) tar-Regolament (UE) Nru 1303/2013 u b'deroga mill-ewwel subparagrafu tiegħu, l-infiq għall-operazzjonijiet appoġġati skont il-punt (d) tal-ewwel subparagrafu ta' dan il-paragrafu għandu jkun eliġibbli mill-1 ta' Frar 2020 jekk ikunu l-konsegwenza tat-tifqigħa tal-COVID-19, jew mill-24 ta' Frar 2022 jekk ikunu l-konsegwenza tal-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd. | F'konformità mat-tieni subparagrafu tal-Artikolu 65(9) tar-Regolament (UE) Nru 1303/2013 u b'deroga mill-ewwel subparagrafu tiegħu, l-infiq għall-operazzjonijiet appoġġati skont il-punt (d) tal-ewwel subparagrafu ta' dan il-paragrafu għandu jkun eliġibbli mill-1 ta' Frar 2020 jekk ikunu l-konsegwenza tat-tifqigħa tal-COVID-19, jew mill-24 ta' Frar 2022 jekk ikunu l-konsegwenza tal-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd ***jew timpedixxi l-vijabbiltà ekonomika tal-operazzjonijiet tas-sajd***. |

</Amend>

<Amend>Emenda <NumAm>8</NumAm>

<DocAmend>Proposta għal regolament</DocAmend>

<Article>Artikolu 1 – paragrafu 1 – punt 6</Article>

<DocAmend2>Ir-Regolament (UE) Nru 508/2014</DocAmend2>

<Article2>Artikolu 44 – paragrafu 4a</Article2>

|  |  |
| --- | --- |
|  | |
| Test propost mill-Kummissjoni | Emenda |
| 4a. Il-FEMS jista' jappoġġa miżuri għal waqfien temporanju mill-attivitajiet tas-sajd ikkawżat mit-tifqigħa tal-COVID-19 jew mill-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd, kif previst fl-Artikolu 33(1)(d), skont il-kundizzjonijiet stabbiliti fl-Artikolu 33. | 4a. Il-FEMS jista' jappoġġa miżuri għal waqfien temporanju mill-attivitajiet tas-sajd ikkawżat mit-tifqigħa tal-COVID-19 jew mill-aggressjoni militari tar-Russja kontra l-Ukrajna li tipperikola s-sigurtà tal-attivitajiet tas-sajd ***jew timpedixxi l-vijabbiltà ekonomika tal-operazzjonijiet tas-sajd***, kif previst fl-Artikolu 33(1)(d), skont il-kundizzjonijiet stabbiliti fl-Artikolu 33. |

</Amend>

</RepeatBlock-Amend>

NOTA SPJEGATTIVA

Il-proposta tal-Kummissjoni li qiegħda tiġi kkunsidrata (COM(2022)0179) hija maħsuba bħala rispons għall-invażjoni Russa tal-Ukrajna fl-24 ta' Frar 2022. Din temenda għadd żgħir ta' dispożizzjonijiet tar-Regolament 508/2014 dwar il-Fond Ewropew għall-Affarijiet Marittimi u s-Sajd (FEMS) biex l-Istati Membri jkunu jistgħu jadottaw miżuri biex itaffu l-konsegwenzi tal-aggressjoni militari tar-Russja li wasslet għal interruzzjoni diretta tal-attivitajiet tas-sajd (fil-Baħar l-Iswed). Din ikkawżat ukoll tfixkil ħafna aktar mifrux fis-suq għall-provvista ta' prodotti tas-sajd u tal-akkwakultura u kkontribwiet għal żieda fil-prezzijiet tal-enerġija, tal-materja prima u tal-għalf tal-ħut. Għaldaqstant, il-proposta tippermetti lill-Istati Membri jużaw il-bqija tan-nefqa tal-FEMS għall-perjodu ta' programmazzjoni 2014-2020 biex jittrattaw il-konsegwenzi tal-aggressjoni militari tar-Russja. Madankollu għandu jitqies li mhux l-Istati Membri kollha għad għandhom disponibbli finanzjament mill-FEMS; bosta diġà nefqu l-fondi allokati tagħhom. Dawn l-Istati Membri li għad għandhom fondi tal-FEMS disponibbli jridu jonfquhom sa tmiem l-2023.

Il-proposta tal-Kummissjoni tinkludi l-miżuri li ġejjin:

• Jingħata kumpens finanzjarju meta l-gwerra tipperikola s-sikurezza tal-operazzjonijiet tas-sajd u twassal għall-interruzzjoni tal-attivitajiet tas-sajd. Tali kumpens mhux soġġett għal-limitu massimu finanzjarju stabbilit fl-Artikolu 25(3) tar-Regolament tal-FEMS (stabbilit għal EUR 6 000), u lanqas għad-durata massima ta' 6 xhur stipulata fl-Artikolu 33(2) ta' dak ir-Regolament. L-appoġġ jingħata b'rata ta' kofinanzjament ta' 75 %.

• Jingħata kumpens finanzjarju lil organizzazzjonijiet tal-produtturi (POs) rikonoxxuti jew assoċjazzjonijiet ta' POs (APOs) li jaħżnu prodotti tas-sajd jew tal-akkwakultura f'konformità mal-mekkaniżmu tal-ħżin tar-Regolament 1379/2013 dwar l-organizzazzjoni komuni tas-swieq (OKS) għall-prodotti tas-sajd u tal-akkwakultura.

• Jingħata kumpens finanzjarju lil operaturi tas-settur tas-sajd u tal-akkwakultura għad-dħul mitluf tagħhom u għall-kostijiet addizzjonali li ġarrbu minħabba t-tfixkil fis-suq ikkawżat mill-aggressjoni militari tar-Russja u l-effetti tagħha fuq il-katina tal-provvista tal-prodotti tas-sajd u tal-akkwakultura.

Il-proposta tal-Kummissjoni tikkomplementa miżuri simili li għamlet disponibbli għall-Istati Membri fi ħdan il-Fond Ewropew għall-Affarijiet Marittimi, is-Sajd u l-Akkwakultura (FEMSA) attwali, għall-perjodu 2021-2027. Id-Deċiżjoni ta' Implimentazzjoni tal-Kummissjoni (UE) 2022/500 tal-25 ta' Marzu 2022 tistabbilixxi l-invażjoni tal-Ukrajna bħala avveniment eċċezzjonali li jikkawża tfixkil sinifikanti tas-swieq u b'hekk tippermetti lill-Istati Membri jattivaw miżuri ta' appoġġ għall-kriżijiet previsti fi ħdan il-FEMSA.

Element ieħor fir-rispons tal-Kummissjoni għall-konsegwenzi soċjoekonomiċi tal-invażjoni Russa huwa l-"Qafas Temporanju tal-Kriżijiet", li jippermetti lill-Istati Membri jużaw il-flessibbiltà prevista skont ir-regoli dwar l-għajnuna mill-Istat biex jappoġġaw is-setturi ekonomiċi kollha fil-kuntest tal-invażjoni tal-Ukrajna mir-Russja. L-Istati Membri ser ikunu jistgħu jistabbilixxu skemi biex jipprovdu għajnuna mill-Istat lil kumpaniji affettwati mill-kriżi li huma attivi fis-setturi tas-sajd u tal-akkwakultura.

Din il-proposta li qiegħda tiġi kkunsidrata biex timmodifika l-FEMS għandha għaldaqstant titqies bħala parti minn pakkett ta' strumenti disponibbli għall-Istati Membri biex ikunu jistgħu jindirizzaw il-problemi soċjoekonomiċi li jaffettwaw is-setturi tas-sajd u tal-akkwakultura li jirriżultaw mill-invażjoni tal-Ukrajna mir-Russja.

**Il-Pożizzjoni tar-Rapporteur**

Ir-Rapporteur iqis li, peress li s-setturi tas-sajd u tal-akkwakultura huma kruċjali fl-Unjoni Ewropea, huwa urġenti li jiġi żgurat li l-ġlieda kontra l-impatt negattiv tal-gwerra fl-Ukrajna tiġi inkluża fl-objettivi tal-Fond Ewropew għall-Affarijiet Marittimi u s-Sajd (FEMS).

Fil-fatt, u skont l-STECF (il-Kumitat Xjentifiku, Tekniku u Ekonomiku għas-Sajd), fir-Rapport Ekonomiku Annwali tal-2021 dwar il-Flotta tas-Sajd tal-UE (STECF 21-08) fl-2019 biss il-flotta tas-sajd tal-UE ammontat għal 73 983 bastiment li pprovdew impjieg dirett lil 129 540 sajjied, b'pajjiżi bħal Spanja responsabbli għal madwar kwart tal-impjiegi totali.

Min-naħa tagħha, l-akkwakultura timpjega madwar 75 000 persuna, inkluż xogħlijiet part-time u full-time fl-akkwakultura tal-baħar u tal-ilma ħelu, filwaqt li l-industrija tal-ipproċessar tinkludi madwar 3 500 kumpanija.

Ir-Rapporteur jisħaq li l-UE hija l-ħames l-akbar produttur fid-dinja u tirrappreżenta madwar 3,3 % tal-produzzjoni fis-setturi tas-sajd u tal-akkwakultura, li minnhom 80 % jiġu mis-sajd u 20 % mill-akkwakultura. Għaldaqstant l-akkwakultura hija attività komplementari sinifikanti f'bosta Stati Membri li tipproduċi madwar 1,3 miljun tunnellata f'volum u aktar minn EUR 5 biljun f'valur.

Ir-Rapporteur huwa konxju li l-gwerra fl-Ukrajna wasslet għall-waqfien temporanju mill-attivitajiet tas-sajd, b'impatti negattivi f'diversi oqsma bħal fil-qasam tal-ħżin jew tal-pproċessar. Madankollu, huwa jisħaq li fis-setturi tas-sajd u tal-akkwakultura l-konsegwenzi serji tal-kunflitt jestendu għal każijiet fejn l-attivitajiet tas-sajd ma waqfux iżda jinsabu f'riskju, fejn l-intraprendituri, is-sidien tal-bastimenti u s-sajjieda jkollhom iġarrbu żidiet mhux previsti fl-inflazzjoni u fil-prezzijiet tal-fjuwil, l-enerġija, it-trasport u l-materja prima.

F'dan ir-rigward, huwa jindika, pereżempju, li prodotti bħall-ossiġenu likwidu huma essenzjali fl-akkwakultura, li l-prezzijiet tal-fjuwil huma ogħla mill-punt ta' ekwilibriju għall-operaturi tas-sajd u li l-iskarsezza tal-fjuwil tal-baħar iżżomm ħafna bastimenti fil-portijiet madwar l-UE. Barra minn hekk, hemm nuqqas ta' alternattivi suffiċjenti għal speċijiet bħall-pollakkju tal-Alaska u l-bakkaljaw Russu u li n-nuqqas ta' żejt veġetali qiegħed jikkawża diffikultajiet serji għall-industrija tal-ikel ippreżervat fil-laned.

Għaldaqstant, ir-Rapporteur jemmen li, kif inhu l-każ f'oqsma oħra tal-ekonomija, l-UE jeħtiġilha tintervjeni biex timminimizza dan l-impatt u tiżgura s-sopravivenza tal-kumpaniji u l-impjiegi.

Ir-Rapporteur iwissi wkoll li l-estensjoni probabbli tal-gwerra, flimkien ma' sanzjonijiet ekonomiċi aktar stretti meħtieġa mill-Punent kontra r-Russja, u r-ritaljazzjoni tar-Russja, ċertament ser iwasslu għal deterjorament saħansitra akbar tal-kriżi ekonomika, b'riperkussjonijiet diretti fuq l-impjiegi u t-tkabbir fis-setturi tas-sajd u l-akkwakultura.

PROĊEDURA TAL-KUMITAT RESPONSABBLI

|  |  |  |  |  |
| --- | --- | --- | --- | --- |
| **Titolu** | Emenda u korrezzjoni tar-Regolament (UE) Nru 508/2014 fir-rigward ta’ miżuri speċifiċi sabiex jittaffew il-konsegwenzi tal-aggressjoni militari tar-Russja kontra l-Ukrajna fuq l-attivitajiet tas-sajd u biex jiġu mitigati l-effetti tat-tfixkil fis-suq ikkawżat minn dik l-aggressjoni militari fuq il-katina tal-provvista ta’ prodotti tas-sajd u tal-akkwakultura | | | |
| **Referenzi** | COM(2022)0179 – C9-0149/2022 – 2022/0118(COD) | | | |
| **Data meta ġiet ippreżentata lill-PE** | 13.4.2022 |  |  |  |
| **Kumitat responsabbli**         Data tat-tħabbir fis-seduta plenarja | PECH  2.5.2022 |  |  |  |
| **Rapporteurs**         Data tal-ħatra | Nuno Melo  19.5.2022 |  |  |  |
| **Eżami fil-kumitat** | 11.5.2022 | 13.6.2022 |  |  |
| **Data tal-adozzjoni** | 20.6.2022 |  |  |  |
| **Riżultat tal-votazzjoni finali** | +:  –:  0: | 25  0  0 | | |
| **Membri preżenti għall-votazzjoni finali** | Clara Aguilera, Pietro Bartolo, Maria da Graça Carvalho, Rosanna Conte, Rosa D’Amato, Jan Huitema, Predrag Fred Matić, Francisco José Millán Mon, Caroline Roose, Bert-Jan Ruissen, Peter van Dalen | | | |
| **Sostituti preżenti għall-votazzjoni finali** | Colm Markey, Nuno Melo, Elżbieta Rafalska, Lucia Vuolo | | | |
| **Sostituti (skont l-Artikolu 209(7)) preżenti għall-votazzjoni finali** | Andrus Ansip, Stéphane Bijoux, Marco Campomenosi, Sara Cerdas, Christophe Grudler, Gilles Lebreton, Maria-Manuel Leitão-Marques, Alessandra Moretti, Jutta Paulus, Axel Voss | | | |
| **Data tat-tressiq** | 21.6.2022 | | | |

VOTAZZJONI FINALI B'SEJĦA TAL-ISMIJIET  
FIL-KUMITAT RESPONSABBLI

|  |  |
| --- | --- |
| 24 | + |
| ECR | Elżbieta Rafalska, Bert-Jan Ruissen |
| ID | Marco Campomenosi, Rosanna Conte, Gilles Lebreton |
| PPE | Maria da Graça Carvalho, Peter van Dalen, Colm Markey, Nuno Melo, Axel Voss, Lucia Vuolo |
| RENEW | Andrus Ansip, Stéphane Bijoux, Christophe Grudler, Jan Huitema |
| S&D | Clara Aguilera, Pietro Bartolo, Sara Cerdas, Maria-Manuel Leitão-Marques, Predrag Fred Matić, Alessandra Moretti |
| VERTS/ALE | Rosa D'Amato, Jutta Paulus, Caroline Roose |

|  |  |
| --- | --- |
| 0 | - |
|  |  |

|  |  |
| --- | --- |
| 0 | 0 |
|  |  |
|  |  |

|  |  |
| --- | --- |
|  | Korrezzjonijiet u intenzjonijiet ta' vot |
| + | Francisco José Millán Mon |
| - |  |
| 0 |  |

Tifsira tas-simboli użati:

+ : favur

- : kontra

0 : astensjoni